

Útmutató az ELTE PPK Múzeumpedagógiai szaktanácsadó szakirányú képzésének keretein belül a kötelező 30 órás múzeumi szakmai gyakorlathoz
A képzés célja: A szakirányú továbbképzés tartalma illeszkedik a közoktatásban a Nemzeti Alaptanterv, a kerettanterv, valamint a helyi tantervek célkitűzéseihez. A múzeumpedagógia egyik legfontosabb feladata, a magyar kulturális örökség közkinccsé tétele, a különböző korosztályú gyermekek múzeumlátogató, a művészeteket értő és befogadó felnőttekké nevelése. A múzeumi foglalkozások nem helyettesíthetik az iskolai tanítási órákat, de a tanulók a múzeumban hasznosíthatják az iskolában tanultakat, az iskolai órán pedig alkalmazhatják a múzeumi tapasztalatokat. Tekintettel az élethosszig tartó tanulás lehetőségeinek biztosítására is, a képzés célja olyan képzőművészeti, történettudományi, természettudományi, művelődéstörténeti és pedagógiai/andragógiai ismeretek átadása, melynek birtokában a végzett szakemberek képesek lesznek múzeumi keretek között tanórákat, szakköröket, felnőttek csoportjainak, családoknak fakultatív foglalkozásokat tartani. Ezért az általános pedagógiai/andragógiai kompetenciák mellett speciális múzeumpedagógusi kompetenciák kialakítása szükséges. 
A képzés során elsajátítandó kompetenciák, tudáselemek, megszerezhető ismeretek (képességek és attitűdök): 
Tudja, hogy a múzeumpedagógia hogyan járulhat hozzá a gyermekek, fiatalok és felnőttek művelődéséhez, 
· ismeri az iskolai és az „iskolán kívüli” - a múzeumokban szerezhető - tudás integrációjának szükségességét, 
· ismeri a múzeumi foglalkozás szervezésének feltételrendszerét, pedagógiai többletértékeit, 
· tudja, hogy hogyan építse be a tanítási-tanulási folyamatba a tanulók által a tanórán kívül, nem direkt tanulási céllal (egy múzeumlátogatás során) használt, tanulási forrásokat, 
· ismeri a megismerési folyamat pszichológiai jellemzőit, az ezeket befolyásoló tényezőket és képes az aktivitást, interaktivitást elősegítő életkori sajátosságoknak megfelelő tanítási stratégiákat, módszereket alkalmazni a múzeumi foglalkozásokon, 
· ismeri a múzeumi kommunikáció fontosabb jellegzetességeit, a digitális/ virtuális múzeum/múzeumpedagógia fontosabb sajátosságait,
· ismeri a hazai és a nemzetközi múzeumpedagógia jelenlegi trendjeit, célkitűzéseit. 
Képes a múzeumlátogató gyermekek, fiatalok és felnőttek fejlettségi szintjének megfelelő tananyagrendszerek tervezésére és tanítására,  
· forrásalapú múzeumi foglalkozást tervezni és előkészíteni a különböző korú, érdeklődésű és eltérő adottságokkal rendelkező látogatók számára 
· a megfelelő múzeumpedagógiai módszerek és eszközök megválasztására és alkalmazására, elősegítve az értő befogadást és az alkotó kreativitást, miközben teret ad a személyes érdeklődésnek, az egyéni ötleteknek, az önálló vélemények megfogalmazásának, 
· a tanulói önállóságot, aktivitást és a tanulók közti interaktivitást inspiráló tanulási környezetet biztosítani, 
· elméleti és gyakorlati, online és offline tevékenységek összehangolására, 
· együttműködni a múzeumok munkatársaival, a szülőkkel, a pedagógus kollégákkal, a múzeumi szakemberekkel. 
Meggyőződése, hogy a múzeum által közvetített tudás eszközként alkalmazható a gyermekek, fiatalok és felnőttek különböző kompetenciáinak fejlesztésében, 
· a múzeumok által kínált művelődési formák képesek az egész életen át tartó tanulást támogatni,  
· vallja, hogy képzőművészeti, történettudományi, természettudományi múzeumokban megszerezhető specifikus és non-specifikus ismeretek, készségek és képességek a mindennapi életben is eredményesen használhatók, a hétköznapi helyzetekre transzformálhatók valamennyi korosztály számára, 
· nyitott, empatikus és toleráns, elkötelezett híve a fenntarthatóságnak.   
A tárgy képzési célja (tematika alapján)
A képzés kiemelt feladata, hogy a szakembereket alkalmassá tegye a nemzeti és a világ kulturális örökségének közkincsé tételére, akik felelősségteljes szerepet tudnak vállalni a tudatos múzeumlátogatók nevelésében, a különböző életkorú látogatók számára az élményszerű tanulás és szórakozás összekapcsolásával a kulturális értékeket tudnak közvetíteni – a múzeum keretek széleskörű kiaknázásával, illetve a különböző oktatási intézményekkel történő együttműködéssel.
A múzeumpedagógiai gyakorlat konkrét célja: a hallgatókat felkészítse a múzeumpedagógiai szaktanácsadói feladatok ellátáshoz kapcsolódó szakmai feladatokra, fejlessze az ezen feladatokhoz szükséges pedagógiai, kommunikációs, tervezési-szervezési-irányítási, digitális kompetenciáikat. 
Elvárások a szakmai gyakorlaton: 
A gyakorlat során a jelölt betekintést nyer, és átfogó képet kap a múzeumi munka fő feladatairól:
•	Tervezőmunka, szervezés, irányítás, ellenőrzés a múzeumi munkában
•	Múzeumpedagógia a múzeumban, virtuális múzeum/múzeumpedagógia
•	Megfigyelés, adatgyűjtés, forráskezelés
•	Kiállítás-szervezés, tárlatvezetés, digitalizáció
•	Múzeumi kommunikáció, menedzsment
•	Interaktív online/offline feladatok

A hallgató 
· Felkészülésként tekintse át a gyakorlat helyszínét képező múzeum történetét, gyűjteményi rendszerét, kutatási területeit, aktuális kiállításait, programjait, megjelenéseit stb.
· Tájékozódjon az intézmény közönségkapcsolati-érték- és tudásközvetítői, közelebbről a múzeumpedagógiai tevékenységéről, annak az intézmény rendszerében elfoglalt helyéről és szerepéről.
· Ismerje meg a múzeum múzeumpedagógiai munkájának alapelveit, stratégiai céljait, tevékenységének jellemző területeit, formáit, eszközeit és módszereit.
· Tájékozódjon a múzeum múzeumpedagógiai szakterületének közönségkapcsolati jellemzőiről, eszközeiről és módjairól, közönségének jellemzőiről, az oktatási intézményekkel, a pedagógusokkal való szakmai kapcsolatokról, együttműködésekről.
· Megfigyelőként ismerje meg a múzeumpedagógiai programok, foglalkozások, aktivitások tervezésének, kidolgozásának és megvalósításának módját és folyamatát.
· Hospitáljon múzeumpedagógiai programokon, foglalkozásokon. 
· Aktívan vegyen részt / asszisztáljon a programok, foglalkozások előkészítésében, segítse tevékenyen azok megvalósítását.
· Kapjon rész- és vagy önálló feladatokat közösen egyeztetve, a múzeumi munkatárs által jóváhagyott és felügyelt múzeumpedagógiai program megtartásában, legyen módja és alkalma a/egy múzeumpedagógiai program/foglakozás közönségével való aktív/résztvevő kapcsolatban való részvételre.
· Köteles a múzeumban alkalmazott szabályokat és előírásokat betartani, a gyakorlatvezető utasításaira és elvárásaira figyelemmel lenni.
· 
Tudnivalók a fogadó intézmény, a múzeumi munkatárs, múzeumpedagógus – mentor számára
A szakmai gyakorlat során a mentor feladata
A mentor az intézményben a hallgató legfőbb támogatója, szakmai tanácsadója. Segít kiválasztani a hallgató és az intézmény számára releváns szakmai feladatokat, a hallgatót a feladatvégzés során bevonja az intézményi, saját munkájába, részfeladatokba, és segíti abban, hogy bizonyos feladatokat önállóan végezhessen el. A gyakorlat során példát mutat a hallgatónak, támogatja, megfigyeli a szakmai gyakorlatát. A mentornak jogában áll a hallgatói munka elégtelensége esetén a gyakorlattól a jelöltet eltanácsolni. A félév végén visszajelzést ad írásban a hallgató számára. Részletesebben ez az alábbi feladatokat, lehetőségeket jelenti:
· egyeztet, tervez, fogad
· tájékoztat, kijelöl, hozzáférést, részvételt biztosít
· segít a gyakorlat ütemtervének elkészítésében és segítő figyelemmel kísér, motivál, ösztönöz
· a fokozatosság, a beavatás elvét alkalmazza
· lehetőséget biztosít az egyéni és a csoportban végezhető (önálló) munkára,
· lehetőségekhez képest legyen lehetősége a jelöltnek önálló múzeumpedagógiai feladat, részfeladat/foglalkozás tervezésre és/vagy kipróbálására a mentor felügyeletével
· folyamatos visszajelzést ad a hallgatónak
· véleményez, támogat, reflektál a hallgató munkájára, értékeli azt (mentori vélemény kitöltésével, amit elküld a hallgatónak és a képzés felelősének/ügyintézőjének az e-mail címére: vincze.beatrix@ppk.elte.hu   b.daroczi.agnes@ppk.elte.hu). 
Értékelés: A hallgató a szakmai gyakorlat tapasztalatairól portfóliót készít, amelyet írásban benyújt, amelyet a szakirányú képzés felelőse értékel, a hallgató érdemjegyet kap. A hallgató a portfólió elemeit, illetve az egyéni szakmai gyakorlat tapasztalatait a záróvizsga részeként bemutatja. 
A portfólió elemei (tájékoztatásul): 
•	A gyakorlat során tervezett feladatok ütemterve (táblázatos formában, egyeztetve a mentorral)
•	A múzeum (a választott intézmény) - mint kulturális intézmény bemutatása (feladat, szerep, küldetés, eredményesség), 3 oldal (A4)
•	A múzeumi kommunikáció értékelése (pl. honlap, kiadványok, szociális média feleületek, kiállítások kommunikációjának értékelése) 3oldal (A4)
•	Múzeumi foglalkozáson hospitálás (Hospitálásokról jegyzőkönyv reflexióval, legalább 1, 2 oldal, A4)
•	Múzeumi bemutató foglalkozás terve és a foglalkozás megtartása (esetleg részfeladat teljesítése), a foglalkozás reflexiója (önreflexió, mentor véleménye) (3-4 oldal, A4)
•	Összegző reflexió (a múzeumpedagógiai képzésről, a gyakorlatról, a szakmai fejlődésről és a jövőbeni tervekről) 3oldal (A4)
Önálló (mentor által) támogatott szakmai gyakorlat (a mentor igazolást ad a gyakorlat elvégzéséről és rövid jellemzést a hallgatói teljesítményről.
A portfólió értékelését a szakképzés felelőse végzi, tekintettel a mentori véleményénekre. A portfólió rövid bemutatása a záróvizsga részét képezi. 
A kurzus értékelése: a portfólióra kapott jegy (a portfóliót a képzés felelőse értékeli)
Értékelési kritériumok:
1.	A feladatok minél komplexebb áttekintése (25%)
2.	Szakmai szempontok tudományos, elméleti értelmezése (20%)
3.	Kompetenciákra történő reflektálás (20%)
4.	Külalak, szerkesztettség, nyelvhasználat (10%)
5.	Eredetiség, reflektivitás (25%)
A portfólió értékelése a Szakmai gyakorlat (szeminárium beadandója, értékelő: Vincze Beatrix) 

Az ELTE PPK részéről a kapcsolattartók:
A képzés felelőse: dr. Vincze Beatrix egyetemi docens (	vincze.beatrix@ppk.elte.hu). 
A képzés tanulmányi ügyintézője Bikácsy-Daróczi Katalin Ágnes b.daroczi.agnes@ppk.elte.hu, aki az órarendet, szerződéseket, értesítéseket és a Neptun hozzáférést biztosítja. 
A múzeum és az egyetem között megállapodási szerződés biztosítja az általános munkafeltételeket. 
								 
Budapest, 2025. január								dr. Vincze Beatrix   

